b'\n_START_ARTICLE_\nSteven Lewis\n_START_SECTION_\nKarriere som junior\n_START_PARAGRAPH_\nI 2003 fikk han bronse ved ungdomsmesterskapet i friidrett 2003, som ble arrangert i Sheerbrooke i Canada. Germ\xc3\xa1n Chiaraviglio vant gullet i dette mesterskapet, med 5,15, mens Lewis hoppet 5,05._NEWLINE_Lewis vant AAA-mesterskapet, som arrangeres av Amateur Athletic Association of England, i 2000 (U15), 2004 (U20) og 2005 (U20). I 2005 fikk han ogs\xc3\xa5 s\xc3\xb8lv ved BUSA-mesterskapet (British Universities and Colleges Sport) og AAA-mesterskapet innend\xc3\xb8rs. I 2006 vant han gull ved AAA-mesterskapet b\xc3\xa5de innend\xc3\xb8rs og utend\xc3\xb8rs, med 5,40 i begge stevnene._NEWLINE_I juli 2007 deltok han ved U23-EM i friidrett 2007 i Debrecen, der han kom p\xc3\xa5 7.-plass med 5,55. Senere samme m\xc3\xa5ned vant han AAA-mesterskapet 2007.\n_START_SECTION_\nKarriere som senior\n_START_PARAGRAPH_\nI 2006 og 2007 var han fortsatt U23-ut\xc3\xb8ver, men han deltok ved Samveldelekene 2006 i Melbourne, der han klarte 5,50 i andre fors\xc3\xb8k, og fikk bronse. Steven Hooker vant gullet, med 5,80. Han vant uttaket til EM i friidrett innend\xc3\xb8rs 2007 (Norwich Union European Indoor Trials), og ble dermed tatt ut til EM i friidrett innend\xc3\xb8rs 2007. Der ble sl\xc3\xa5tt ut i kvalifiseringen, og n\xc3\xa5dde ikke finalen. 5,55 p\xc3\xa5 tredje fors\xc3\xb8k ga 15.-plass i kvalifiseringen._NEWLINE_Han vant gull ved det britiske mesterskapet i 2008 utend\xc3\xb8rs (Aviva National Championships and Olympic Trials) og innend\xc3\xb8rs (Norwich Union Trials & UK Championships). Han vant ogs\xc3\xa5 flere internasjonale stevner, som Chinese Taipei International Pole Vault Championships og Sparkassen Gala. I august deltok han ved sitt f\xc3\xb8rste OL, men ble der sl\xc3\xa5tt ut i kvalifiseringen med tre riv p\xc3\xa5 5,45 meter. Ved Europacupen i friidrett i Annecy kom han p\xc3\xa5 tredjeplass, med 5,40._NEWLINE_2009 var hans f\xc3\xb8rste \xc3\xa5r som senior. I januar vant han innend\xc3\xb8rsstevnet Vault Manchester, med ny personlig rekord p\xc3\xa5 5,75. Han fikk bl.a. s\xc3\xb8lv i Christmas Cup i Moskva, og gull i Jumpers Meeting i Cottbus i Tyskland i januar, og s\xc3\xb8lv i KBC Indoor Meeting i Gent i februar. Den 15. februar var det britiske innend\xc3\xb8rsmesterskapet 2009 i Sheffield, som ogs\xc3\xa5 var kvalifisering for EM i friidrett innend\xc3\xb8rs 2009. Her hoppet han 5,65, og vant konkurransen. EM innend\xc3\xb8rs var i Torino i mars, der han greide 5,71 i andre fors\xc3\xb8k, og endte p\xc3\xa5 fjerdeplass._NEWLINE_I juni deltok han ved Lag-EM i friidrett (Super League) i Leiria i Portugal, der han kom p\xc3\xa5 sjetteplass i stavsprang. I juli var det britiske mesterskapet i friidrett utend\xc3\xb8rs i Birmingham (Aviva World Trials & National Championships), som ogs\xc3\xa5 var uttakning til VM i friidrett 2009 i Berlin. Han kom p\xc3\xa5 andreplass i det britiske mesterskapet, og ble kvalifisert til VM, der han kom p\xc3\xa5 9.-plass i finalen med 5,65 meter. Andre resultater fra 2009 er 1.-plass i Wattenscheid og Meeting International de la Provence de Li\xc3\xa8ge, og s\xc3\xb8lv i Moscow Open og International Lausitzer Meeting._NEWLINE_2010-sesongen startet med femteplass i Perche Elite Tour og s\xc3\xb8lv i Vault Manchester i januar, og i februar var det britiske innend\xc3\xb8rsmesterskapet i friidrett (Aviva World Trials & UK Championships), som ogs\xc3\xa5 var uttak til VM i friidrett innend\xc3\xb8rs 2010 i Doha. Lewis vant det britiske mesterskapet, med 5,56 meter, og ved innend\xc3\xb8rs-VM i mars kom han p\xc3\xa5 sjetteplass. Han kom p\xc3\xa5 7.-plass ved Diamond League-stevnet i Shanghai dette \xc3\xa5ret, og ved Samveldelekene 2010 i Delhi i oktober fikk han sesongbestenotering utend\xc3\xb8rs med 5,60, og fikk s\xc3\xb8lv vak Steven Hooker. Hans beste resultat i 2010 var 5,72 innend\xc3\xb8rs, som han greide ved Pole Vault Stars i mars._NEWLINE_Ved det britiske mesterskapet innend\xc3\xb8rs i Sheffield i februar 2011 kom han p\xc3\xa5 tredjeplass med 5,51, og ble ikke kvalifisert til EM i friidrett innend\xc3\xb8rs 2011. Ved Lag-EM i friidrett 2011 (Super League) i juni kom han p\xc3\xa5 7.-plass i stav med 5,40. I juli vant han det britiske utend\xc3\xb8rsmesterskapet i Birmingham, og ble tatt ut til VM i friidrett 2011 i Daegu. I VM kom han p\xc3\xa5 9.-plass. Han vant en del andre internasjonale stevner dette \xc3\xa5ret; Strive Interclub i Perth i januar, Loughborough International i Loughborough i mai og Pole Vault Meeting i Recklinghausen og Internationales Pfingstsportfest i Rehlingen-Siersburg i juni._NEWLINE_I 2012 fikk han s\xc3\xb8lv ved det britiske mesterskapet innend\xc3\xb8rs i februar (Aviva European Indoor Trials & UK Championships), med 5,45. I mars deltok han ved VM i friidrett innend\xc3\xb8rs 2012. Der n\xc3\xa5dde han finalen, og endte p\xc3\xa5 delt femteplass (med L\xc3\xa1zaro Borges) med h\xc3\xb8yden 5,70.'